Tað snýr seg eisini um trygd-bæði fyri teg og tína familju. Ert tú ung/ur og hevur familju og børn, er tað serliga umráðandi, at familjan er rætt tryggjað, um tú gerst álvarsliga sjúk/ur ella fellur frá á ungum aldri. Tá ið tú setir tína pensjón saman, kanst tú umframt peningaligu samansparingina eisini knýta lívstryggingar at pensjónini, sum tryggja alla familjuna, um illa vil til. Her kanst tú lesa eitt sindur meira um tað, sum er vert at vita um pensjónsviðurskifti í Føroyum. Tað kann tykjast fløkjasligt og ørkymlandi, tá ið rætta pensjónssamansparingin skal veljast. Tað kann vera krevjandi at seta seg inn í tær reglur og tey krøv, ið eru galdandi á pensjónsøkinum í Føroyum. Hóast føroysku reglurnar á pensjónsøkinum bert krevja, at tú sparir 7% (2021) saman til tína pensjón, so røkkur hetta neyvan til eina fjálga pensjónstilveru. Tí mæla vit tær til at hugsa um, hvat tú ynskir at hava ráð til, tá ið tú fert frá fyri aldur. Vit kunnu seta tína pensjón saman, so tú fært umstøðurnar til at liva tað pensjónslívið, sum tú ynskir. Hvussu skal familjan hjá tær liva, um tú doyrt áðrenn pensjónsaldur? Hvussu skulu tú og familjan liva, um tú gerst sjúk/ur? Hvat ynskir tú tær í pensjónslívinum? Les meira Kvinnur og pensjón Kvinnur eru ofta afturúrsigldar, tá ið tað snýr seg um pensjón.